|  |
| --- |
| cid:001401d9b3eb$9b0c1f3f$_CDOSYS2.0**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ԽՈՅ ՀԱՄԱՅՆՔԻ ՂԵԿԱՎԱՐ****գիծ**ՀՀ, Արմավիրի մարզ, Խոյ համայնք, գ․Գեղակերտ, Մ․Մաշտոցի 30060888999, khoy.community@gmail.com |

**Ո Ր Ո Շ ՈՒ Մ
26 ՕԳՈՍՏՈՍԻ 2025 թվականի N 851-Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐ ՄԱՐԶԻ ԽՈՅ ՀԱՄԱՅՆՔԻ ԼԵՌՆԱՄԵՐՁ ԳՅՈՒՂԻ ԱՐԱԳԱԾԻ ՓՈՂՈՑ 26/1 ՀԱՍՑԵՈՒՄ՝ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍՈՒՄ <<ԼԵՌՆԱՄԵՐՁԻ ՀԻՄՆԱԿԱՆ ԴՊՐՈՑ>> ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՏԱՐԱԾՔՈՒՄ ԻՐԱԿԱՆԱՑՎԱԾ ԻՆՔՆԱԿԱՄ ԿԱՌՈՒՅՑՆ ՕՐԻՆԱԿԱՆԱՑՆԵԼՈՒ ՄԱՍԻՆ**

 Ղեկավարվելով <<Տեղական ինքնակառավարման մասին>> Հայաստանի Հանրապետության օրենքի 35-րդ հոդվածի 1-ին մասի 24-րդ կետով, Հայաստանի Հանրապետության կառավարության 2006 թվականի մայիսի 18–ի N 912-Ն որոշմամբ հաստատված կարգի 10-րդ և 11-րդ կետերով Հայաստանի Հանրապետության կառավարության 2021 թվականի ապրիլի 15-ի <<Շինությունների նպատակային նշանակության դասակարգման ցանկը սահմանելու մասին>> N 600-Ն որոշման 2-րդ հավելվածի 6-րդ կետով, հիմք ընդունելով ինքնակամ կառույցն իրականացրած անձի` Հայաստանի Հանրապետության Արմավիրի մարզպետ Ա. Մեխակյանի լիազորված անձ Լեռնամերձի հիմնական դպրոցի տնօրեն Շուշանիկ Ոսկանյանի 21 մայիսի 2025 թվականի թիվ 2239 դիմումը՝ որոշում եմ.

**ՈՐՈՇՈՒՄ ԵՄ ՝**

1.Սեփականության իրավունքով (հիմք՝սեփականության իրավունքի գրանցման 25.04.2002թ. տրված N 722528 վկայական) Հայաստանի Հանրապետությանը պատկանող Հայաստանի Հանրապետության Արմավիր մարզի Խոյ համայնքի Լեռնամերձ գյուղի Արագածի փողոց թիվ 26/1 հասցեում գտնվող ինքնակամ կառուցված 72.07 քմ մակերեսով խանութը ճանաչել օրինական` որպես Հայաստանի Հանրապետության սեփականություն։

2.Ընդունել ի գիտություն, որ

1) կառույցի պահպանումը չի խախտում այլ անձանց իրավունքները և օրենքով պահպանվող շահերը կամ վտանգ չի սպառնում քաղաքացիների կյանքին ու առողջությանը.
2) շինությունը կառուցված չէ ինժեներատրանսպորտային օբյեկտների օտարման կամ անվտանգության գոտիներում, կամ կառուցված չէ քաղաքաշինական նորմերի ու կանոնների էական խախտումներով և չի առաջացնում հարկադիր սերվիտուտ պահանջելու իրավունք։

3.Սույն որոշումը Հայաստանի Հանրապետության Oրենսդրությամբ սահմանված կարգով ենթակա է պետական գրանցման։

**ՀԱՄԱՅՆՔԻ ՂԵԿԱՎԱՐԻ ՏԵՂԱԿԱԼ՝                          ՎԱՐԱԶԴԱՏ ԱՆՏՈՆՅԱՆ**

2025թ. օգոստոսի 26
Խոյ համայնք, գ․ Գեղակերտ